Agnathinae

Agnathinae er en liten gruppe av kardinalbiller. Larvene lever som rovdyr under barken på døde trær.

Utseende 
Små (4-6 millimeter), avlange, brunlige til brunsvarte kardinalbiller, dekkvingene kan ha tegninger av lyse skjell. Hodet har små, utstående fasettøyne, antennene er middels lange med en svakt avsatt, tre-leddet klubbe eller trådformede. Pronotum er betydelig lengre enn bredt, kan være sterkt innsnevret i midten (timeglass-formet). Dekkvingene er rundede, beina slanke og middels lange.

Levevis 
Voksne biller kan oftest finnes løpende på døde trestammer. De er sannsynligvis rovdyr som lever av vedborende insekter, særlig barkbiller.

Systematisk inndeling 
Gruppen har vært plassert i flere ulike billefamilier inkludert Anthicidae og Pythidae.

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien kardinalbiller, Pyrochroidae Latreille, 1807
 Underfamilien Agnathinae Lacordaire, 1859
 Slekten Agnathus Germar, 1825 - 2 arter
 Agnathus decoratus (Germar, 1818) - vidt utbredt i Mellom- og Øst-Europa
 Agnathus secundus Jelínek & Kubáň, 2009  - fjellene i Yunnan, Kina
 Slekten Cononotus LeConte, 1862 - Nord-Amerika
 Cononotus bryanti Van Dyke, 1939
 Cononotus lanchesteri Van Dyke, 1939
 Cononotus macer Horn, 1868
 Cononotus punctatus LeConte, 1851
 Cononotus sericans LeConte, 1851
 Cononotus substriatus Van Dyke, 1928

Referanser

Eksterne lenker 
 bugguide.net - bildedatabase over nordamerikanske insekter 
 

Biller formelt beskrevet i 1859
Kardinalbiller
Dyr formelt beskrevet av Jean Théodore Lacordaire